ՎԵՐԱՊԱՏՐԱՍՏՈՂ ԿԱԶՄԱԿԵՐՊՈւԹՅՈւՆ

«ՇԻՐԱԿԻ Մ. ՆԱԼԲԱՆԴՅԱՆԻ ԱՆՎԱՆ ՊԵՏԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄ

ՀԵՏԱԶՈՏԱԿԱՆ ԱՇԽԱՏԱՆՔ

Թեմա՝ Սայաթ-Նովայի տաղերի ուսուցումը ավանդական և ժամանակակից մեթոդների համադրմամբ

Կատարող՝ Սաթիկ Պապոյան

\_ \_\_\_\_Գյումրու թիվ 15 հիմնական դպրոց\_\_\_\_\_\_\_\_\_\_\_\_\_

դպրոց

\_\_\_\_\_\_\_\_\_\_\_\_Ղեկավար՝ \_ բ.գ.թ., դոցենտ Մ. Խաչատրյան

\_\_\_ բ.գ.թ., դոցենտ Ա. Հայրապետյան \_\_\_\_\_\_\_\_\_\_\_

անուն, ազգանուն

ԳՅՈւՄՐԻ - 2022

**ԲՈՎԱՆԴԱԿՈՒԹՅՈՒՆ**

 **ՆԵՐԱԾՈՒԹՅՈՒՆ**……………………………………………………………………….3

**ԳԼՈՒԽ 1.** Սայաթ-Նովայի տաղերի ուսուցումը 9-10-րդ դասարաններում ………4

**ԳԼՈՒԽ 2.** 12-րդ դասարանում կատարվող աշխատանքների ուսունմնասիրությունը Սայաթ-Նովայի տաղերի ուսուցման ժամանակ ……………………………………… 9

ԵԶՐԱԿԱՑՈՒԹՅՈՒՆ ………………………………………………………………………13

ՕԳՏԱԳՈԾՎԱԾ ԳՐԱԿԱՆՈՒԹՅԱՆ ՑԱՆԿ ……………………………………………..14

**ՆԵՐԱԾՈւԹՅՈւՆ**

Միջնադարի հայ քնարերգության մեծագույն աշուղ-բանաստեղծ Սայաթ-Նովան, իր գեղարվեստական բացառիկ հմայքով ու ժողովրդական հանճարի մարմնավորմամբ շարունակում է մնալ հայ մշակույթի կարկառուն ներկայացուցիչներից։ Սակայն նրա ոճը, աշխարհընկալումը, մանավանդ լեզուն այսօրվա դպրոցականին դժվարամատույց են: Այդ իսկ պատճառով ուսուցչի առջև ծառանում է հարց՝ ինչպես ուսուցանել, ինչպես ներկայացնել Սայաթ-Նովայի ստեղծագործությունները, որպեսզի դպրոցահասակ երեխան կարողանա հասկանալ և ընկալել միջնադարյան բացառիկ հայ բանաստեղծի երկերը, արժևորի և ճիշտ գնահատի դրանք:

 Հենց այս մտահոգությունից է բխում մեր աշխատանքի արդիականությունը, որով և պայմանավորված է նպատակը . որոնել և գտնել, հարկ եղած դեպքում՝ զուգադրել և համեմատել ժամանակից և ավանդական մեթոդների արդյունավետությունը Սայաթ-Նովայի ստեղծագործություններն ուսուցանելիս:

Հիմք ընդունելով այն հանգամանքը, որ ըստ դպրոցական ծրագրի՝ Սայաթ-Նովայի ստեղծագործություններին անդրադառնում են 9-րդ, 10-րդ և 12-րդ դասարաններում, մեր աշխատանքը, բաժանել ենք երեք մասի՝ հաջորդաբար ուսումնասիրելով և քննելով նշված երեք դասարաններում ուսուցման գործադրվող մեթոդները:

**ԳԼՈՒԽ 1. Սայաթ-Նովայի տաղերի ուսուցումը 9-10-րդ դասարաններում**

 Ուսուցման մեթոդները փոխներգործող գործընթաց է ուսուցչի և աշակերտի միջև, ինչի արդյունքում տեղի է ունենում գիտելիքի,  հմտությունների  և կարողությունների փոխանցում ու յուրացում՝ նախատեսված ուսումնառության բովանդակությամբ։ Այն իրենից ենթադրում է ուսուցանվող նյութի ընկալում (ուսուցողական ընկալում), կարճաժամկետ փոխազդեցություն դասավանդողի և աշակերտի միջև՝ ուղղված կոնկրետ  գիտելիքի,  հմտության  և կարողության փոխանցմանն ու յուրացմանը։

Մանկավարժության ուսուցման **մեթոդները** դասակարգվում են 3 խմբի[[1]](#footnote-1).

* Բանավոր, տեսողական, գործնական (ըստ ուսումնական նյութի աղբյուրի),
* Վերարտադրողական, բացատրական-ցուցադրական, որոնողական, հետազոտական, խնդրի վրա հիմնված և այլն (ըստ կրթական-ճանաչողական գործունեության բնույթի),
* Ինդուկտիվ և դեդուկտիվ (ըստ ուսումնական նյութի ներկայացման և ընկալման տրամաբանության)։

Առաջարկվող բազմազանության մեջ ուսուցիչը պետք է կարողանա ընտրել ուսուցման այն մեթոդը, որը

ա/ համապատասխանում է տվյալ դասարանի տարիքային առնձնահատկություններին,

բ/ համապատասխանում է տվյալ դասարանի հնարավորություններին,

գ/ մանավանդ դժվարամատույց նյութերը հնարավորինս արդյունավետ է հասցվում աշակերտին, յուրացվում նրա կողմից:

Այս առումով ուշարժան է Սայաթ –Նովայի ստեղծագործությունների ուսուցումը, քանի որ մանավանդ լեզուն դժվարամատչելի է: 9-րդ դասարանում աշակերտն առաջին անգամ է ծանոթանում նրա ստեղծագործություններին, այդ իսկ պատճառով չափազանց կարևոր է, որ երեխան ճիշտ ընկալի և հասկանա նրա մեծ վաստտակն ու ներդրումը հայ և համաշխարհային մշակույթի մեջ:

Մեր պատկերացումները ներկայացնենք դասի պլանի տեսքով:

**Օրվա դասի պլան**

**Ամիս, ամսաթիվ՝ \_\_\_\_\_\_\_**

**Առարկա \_\_\_\_\_**Գրականություն**\_\_\_\_\_\_\_\_\_\_\_\_\_\_**

**Դասարան \_\_\_**9-րդ**\_\_\_\_\_\_\_\_\_\_\_\_\_\_\_\_\_\_\_\_\_**

**Դասի թեման՝**  *Սայաթ-Նովայի* «Աշխարհումս ախ չիմ քաշի» բանաս­տեղ­ծութ­յունները

**Դասի տեսակը՝** Համակցված

**Դասավանդման մեթոդները՝** զրույցի և տեսազննական մեթոդներ

**Դասի նպատակները.**

**ա/ ակադեմիական**

* Ներկայացնել և վերլուծել ընդհանուր գծերով «Աշխարհումս ախ չիմ քաշի» բանաստեղծությունը: \_\_\_\_\_\_\_\_\_\_\_
* **\_\_** Ներկայացնել հիշյալ բանաստեղծության ստեղծման շարժառիթները: \_\_\_
* \_\_\_\_Իմանա «Աշխարհումս ախ չիմ քաշի» բանաստեղծությունը:**\_\_\_\_\_\_\_\_\_\_\_**
* **\_\_\_\_\_\_\_\_**Կարողանա ընթերցել տեքստը թիֆլիսահայ բարբառով:**\_\_\_\_\_\_\_\_\_\_\_\_\_\_\_\_\_**

\_\_\_\_\_Իմանա արևմտահայերենի բնորոշ ուղղախոսությանը բնորոշ ընդհանուր

* կանունները:

**բ/ սոցիալական**

* Զարգացնել բանավոր խոսքը:
* Խթանել խմբային աշխատնք կատարելու կաողությունը:

**Անհրաժեշտ պարագաներ \_\_\_\_\_\_**Դասագիրք[[2]](#footnote-2), տետր, համակարգիչ, պռոեկտոր**\_\_\_**

**Դասի ընթացքը:**

**1.** Կազմակերպչական պահ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Տնային առաջադրանքներից ծագած հարցերի քննարկում, մեկնաբանում:\_\_\_\_\_\_

**Խթանման փուլի նկարագրությունը**

**3. \_\_\_\_**Աշակերտների հարցում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Համապատասխան հարցադուրմներով բևեռել աշակերտների ուշադրությունը ներկայացվող դասի նյութին՝ գործադրելով սահիկաշարով դասախոսություն մեթդը:

Սայաթ-Նովան ժողովրդական բանաստեղծ է, սիրո մեծ երգիչ։ Նա հոգով ու սրտով, իր ողջ էությամբ կապված է եղել հասարակ մարդկանց՝ իրեն անվանելով *խալխի նոքար*, իր կոչումը տեսելով նրանց *համով ղուլուղ*՝ ծառայություն անելու մեջ։

 Սայաթ-Նովայի ստեղծագործությունը շատ բարձր է նաև բանաստեղծական արվեստի տեսակետից։

 Նրա կյանքի դպրոցը բազմալեզու ու խայտանկար Թիֆլիսն էր, որի վառ արտահայտությունը նրա ստեղծագործության լեզուն է՝ հայերենի, վրացերենի, պարսկերենի և արաբերենի տարբեր բարբառների մի խառնուրդ։

 Օգտվելով միջնադարյան հայ տաղերգությունից և ժողովրդական բանահյուսությունից՝ նա մշակում է ուրույն, ինքնատիպ լեզվաոճական ձևեր ։

Կիրառում է պատկերավորման ու արտահայտչական բազմազան միջոցներ՝ ճոխ մակդիրներ ու համեմատություններ։

 Ստեղծում է գեղեցիկ հանգ ու ռիթմ՝ կիրառելով արևելյան տաղաչափության տարատեսակ ձևեր (գազել և մուխամազ)՝ երգերն օժտելով խոր հուզականությամբ, ճոխությունով ու նուրբ երաժշտականությամբ։

**5. \_\_\_\_\_**Առաջադրանքների կատարում: Ընթերցել բանաստեղծությունը: Ունկնդրել երգը /հնարավորության դեպքում՝ տարբեր մշակումներով կամ համեմատել բնօրինակն ու մշակումներից որևէ մեկը/:\_ \_\_

**Իմաստի ընկալման փուլի նկարագրությունը**

**1.** Աշակերտների միջոցով նոր նյութի վերհանում և քննարկում:­

**2.** Առաջադրանքների կատարում:\_ Ընթերցել բանաստեղծությունը, մեկնաբանել անհասկանալի բառերը, ներկայացնել թիֆլիսահայ բարբառին բնորոշ ուղղախոսությունը:

Այժմ անդրադառնանք Թիֆլիսի բարբառի առանձնահատկություններին և անծանոթ բառերին, որոնք կան Սայաթ-Նովայի «Աշխարումս ախ չիմ քաշի» բանաստեղծության մեջ։

 Թիֆլիսի բարբառը, ըստ Հրաչյա Աճառյանի դասակարգման, պատկանում է հայերենի ***ում*** ճյուղին։

 Ներկան կազմվում է *ո*ւ և *կը* մասնիկներով (ասում իմ, կօսիմ)։

Ըղձական ապառնիի 1-ին և 2-րդ դեմքերը / ե խոնարհման բայերի / ստանում են ***իմ, իս, ինք, իք*** վերջավորությունները։ Օրինակ ՝ **նստիմ – նստեմ,** շվաք **անիս** – ստվեր անես։

**Եմ** օժանդակ բայի ներկայի բոլոր դեմքերի (բացի 3-րդ դեմք, եզ․ թ․) ***ե*** – ն դառնում է ***ի*** ։

 Օրինակ ՝․․․․ ջան ***իս***, վըրան ***իս***, խան ***իս*** ինձ ամա, բայց ՝ շուղկըտ աշխարըս բռնիլ ***է ․․․*** , ռանգըտ Փըռանգի ատալս ***է*** , ակռեքըտ մարքրիտ ալմաս ***է***, սիրտըս ***է*** քնած, աչկիրըտ ակնակապ թաս ***է*** ։

***Կ***  եղանակիչը դառնում է ***կու*** ։ Օրինակ ՝ ի՞նչ ***կուլի․***․․

 Ժխտական խոնարհման ժամանակ բայի վերջին լ – ն ընկնում է՝ քաշիլ իմ - չիմ քաշի ։

Այս ամենը կարելի է ներկայացնել՝ բանավոր կամ գրավոր համեմատելով գրական հայերենի կամ հարազատ բարբառի համարժեք իրողությունների հետ:

Աշակերտների օգնությամբ դուրս ենք բերում անհաասկանալի բառերը, ինչպես՝ **փընջան**-բաժակ,թաս,գավաթ, **փըռանգի** / ֆրանկի/ - ֆրանսիական , եվրոպական **թարիփ**-գովք, նկարագրություն, **փար** - շղարշ, վարագույր, **ջան** –հոգյակ, կյանք, սիրելի, **զարբաբ** -ոսկեհյուս, ոսկեդերձան, **սուչ** – մեղք, հանցանք, **ռանգըտ** – գույնդ, **ղանդ** – կոշտ շաքար, **պռոշ** – շուրթ, **ակռեքըտ** – ատամներդ, **մինա**, **ջավահիր** – գոհարեղեն, **լալ** - կարմրագույն թանկարժեք քար, **դարդ** - ցավ, վիշտ, **մակամ** - մի՞թե, արդյո՞ք, **բաղ, բաղչա** - այգի , պարտեզ **բըլբուլ** – սոխակ, **սեյրան** - հաճելի, գեղեցիկ եւ հովասուն տեղ, **էշխ** – սեր, **յար** - սիրած էակ, **ռաշ** – հրեղեն ձի, **ջեյրան** – այծյամի տեսակ։

Նշենք, որ Սայաթ-Նովայի գործածած մի շարք բառեր ունեն իրենց հատուկ բարբառային կազմությունը, ուստի և՝ իրենց հատուկ գրության ձևերը։ Ինչպես՝ *արտասունքս, մակամ, հուտով, աշխարըս աշխարով*։

 ***Դ***  ստացական հոդն արտահայտվում է ***տ*** – ով ՝ մեչկըտ, ռանգըտ, լիզուտ, պռոշըտ, ակռեքըտ, աչկիրըտ, բոլորքըտ։

**3.** Առաջադրված հարցերի քննարկում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Կշռադատման, գնահատման փուլի նկարագրությունը**

**1.** Հարցերի և առաջադրանքների միջոցով նյութի ամփոփում և հիմնավորում:\_\_\_\_

**2.** Աշակերտների գնահատում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Տնային հանձնարարություն**

Պատմել, պատասխանել «Հարցեր և առաջադրանքներ» բաժնի հարցերին:

 Խոսելով աշուխ-բանաստեղծի մասին՝ ցանկալի է մեկնաբանել բացատրել *աշուղ* բառի առաջացումը. ***Էշխ***  արմատից է առաջացել ***աշուղ*** բառը , որն արաբերենից թարգմանած նշանակում է ***սիրահար***։

Նշենք, որ նույն ստեղծագործությանը 10-րդ դասրանում ևս անդրադառնալու են, այդ իսկ պատճառով ողջ նյութը չարժե միանգամից հաղորդել: Հայտնում ենք հինական տեղեկությունները՝ թողնելով, որ աշակերտները յուրացնեն ստացած տեղեկությունը:

Ի դեպ, 10-րդ դասարանում արդեն կարելի է տարաբնույթ համեմատություններ անել՝ կիրառելով զրույցի մեթոդը, օրինակ՝ հիշյալ տաղի «․․․յիս զարթուն իմ, սիրտըս է քնած» » տողը, համեմատելով Երգ երգոցի / գլուխ Ե / «Ես ննջեմ և սիրտ իմ արթուն կա» տողի հետ, կտեսնենք, որ երգիչը ստեղծել է աստվածաշնչյան պատկերին հակադարձ պատկեր։

***Կրակե, ծովեմեն դուրս էկած, ռաշ ու ջեյրան*** իս ինձ ամա․․․ տողը, ըստ Մ․Հասրաթյանի, բխել է Սայաթ-Նովային քաջ ծանոթ «Պղնձե քաղաքի պատմությունը» գրքից, որտեղ ասված է․»Եվ այլ բազում հրեղէն ձի հանինի ծովեն»։Նշանակում է *ծովից դուրս* ***եկած կրակե ռաշ*** (ձի) ***ու ջեյրան***(վիթ)***։***

*․․․****դաշտի ծաղիկ, հովտաց շուշան․․․*** հմմտ՝ Երգ երգոց, գլուխ Բ․ «Ես ծաղիկ դաշտաց, շուշան ՝ հովտաց»։

 Գեղարվետական այլազան միջոցներից է նաև բանաստեղծական տաղաչափությունը, որով պայմանավորված է ներդաշնակության զգացողությունը, երաժշտականությունը, խոսքի կշռույթի յուրահատուկ խորհուրդը։

**ԳԼՈՒԽ 2.** 12-րդ դասարանում կատարվող աշխատանքների ուսունմնասիրությունը Սայաթ-Նովայի տաղերի ուսուցման ժամանակ

12-րդ դասարանը, լինելով ավարտական, ամփոփում է վերաարժևորում պահանջող մի ժամանակահատված է, երբ աշակերտների մեծամասնությունը տրամադրված է ավելի շատ դպրոցն ավարտելուն: Այս պարագայում ուսուցչից պահանջվում է մեծ հմտություն և փորձ, որպեսզի կարողնա մեթոդների ճիշտ ընտրություն կատարելով՝ գրավել աշակերտների ուշադրությունը, կարողա նրանց մղել ինքնուրույն աշխատանքի:

Ըստ ծրագրի՝ 12-րդ դասարանի երկրորդ կիսամյակի գրականության դասերը նվիրված են կրկնությանը: Այս պարագայում արդեն, կարծում ենք՝ այս առավել արդյունավետ կլինեն համեմատություն պարունակող մեթոդների գործադրմամբ նյութի կրկնությունն ու գիտելիքի հիմնավորումը: Օրինակ՝ Վեննի դիագրամի օգնությամբ կարելի է համեմատել Եղ. Չարենցի «Աշուղ Սայթ-Նովի նման» և Սայաթ Նովայի «Թամամ աշխարհ պտուտ եկա» բանաստեղծությունները՝ նշելով ընդհանրություններն ու տարբերությունները:

Կարելի է հենց դասարանում լրացնել այն՝ լսելով աշակերտների կարծիքը, հիմնավորումները:

Նշենք, որ վերջին տարիներին ուսուցման ընթացքում առաջարկվում է կիրեռել ուսուցման համագործակցային մեթոդները, որոնք մեծապես նպաստում են աշակերտների ակտիվության բարձրացմանը, միջանձնային հարաբերությունների մշակույթի ձևավորմանն ու զարգացմանը, ուսուցման ընթացքի հետաքրքիր և աշխույժ դարձնելու պայմանների իրագործմանը։ Աշակերտները այս դեպքում պասիվ ընկալողից վերածվում են հայտնագործողի և գիտելիքների ստացման գործընթացի ակտիվ մասնակցիների։ Եթե փոխգործուն մեթոդները հիմնվում են ուսուցման և դաստիարակության ավանդական մեթոդների վրա, դառնում են ավելի ճկուն, ապահովում են ուսուցման արդյունավետությունը և համագործակցային աշխատանքի կազմակերպումը[[3]](#footnote-3)։

Ըստ այսմ՝ ուսուցիչը կարող է առաջադրել քննարկվող հարցը՝ օրինակ՝ Ճի՞շտ վարվեց Սայաթ-Նովան, երբ տաղով դիմեց իրեն հանիրավի դատապարտած արքային։

Այս պարագայում ուսուցուիչը ոչ թե ուսումնական նյութ է հաղորդում, այլ մեկնաբանում է հարցադրումը։ Յուրաքանչյուր աշակերտ իր իմացածն է առաջադրում տրված հարցի վերաբերյալ։ Այս քայլի ընթացքում կարևոր են այն հանգամանքները, որ ոչ մեկը չպետք է կաշկանդվի՝ չնայած հավանական սխալ պատասխանի, դիմացինի կարծիքը չի մերժվելու ոչ մեկի կողմից և ցանկացած կարծիք խրախուսվելու է։

Կազմվում է ուսումնական նյութի համար արկղ՝ բոլոր առաջարկություններն ու մտքերը ընդգրկելու պայմանով։ Աշակերտներով կամ նախապես բաժանված խմբերով ստեղծում են ուսումնական նյութ։ Աշակերտներից յուրաքանչյուրին տրվում է ուսումնական նյութի նախապես կազմված տեքստի կրկնօրինակը։ Ստեղծված կրկնօրինակների վրա աշակերտները նախապես պայմանավորված ձևով նշումներ են անում։ Այնուհետև ուսուցիչը ընդհանրացնում է աշխատանքը[[4]](#footnote-4)։

12-րդ դասարանում մանավանդ չափազանց կարևոր ենք համարում աշակերտների ինքնուրույն դատողություններն անելը, սեփական կարծիքն արտահայտելն ու հիմնավորելը, գրագետ խոսք ունենալը /և՛ բանավոր, և՛ գրավոր/: Այս և նմանատիպ առաջադրանքները նպաստում են հենց այդ հատիկանիշների զարգացմանը:

«Դուն էն գլխեն իմաստուս իս» տաղին անդրադառնալիս համագործակցային մեթոդներից կարելի է առաջարկել հետևյալը . բաժանել աշակերտներին թերթիկներ՝ հարցեր պարունակող հետևյալ գծապատկերով.

|  |  |  |
| --- | --- | --- |
| Եթե ես լինեի միջնադար­յան աշուղ և ինձ թագավորը հանիրավի պատժեր, ի՞նչ կանեի:  | Կգրեի՞ արդյոք բանաստեղ­ծություն  | Ո՞ւմ կամ ինչի՞ն կնվիրեք Դուք այդ բանաստեղ­ծութ­յունը |
|  |  |  |

Փոխգործուն մեթոդների կիրառման անհրաժեշտությունը կարևորվում է խմբային աշխատանքների կազմակերպման ժամանակ։ Խմբային աշխատանքը ուսուցման աշխատանքների կազմակերպման մի ձև է, որը ուսուցումը դարձնում է հայտնագործությունների իրագործման գործընթաց։ Խմբի բոլոր աշակերտները պատասխանատու են աշխատանքի իրենց բաժինը կատարելու և նյութը յուրացնելու համար։ Օրինակ՝ կարելի աշակերտներին հանձնարարել ներկայացնել Սայաթ-Նովայի կենսագրությունը՝ յուրաքանչուրին տալով նրա կյանքի այս կամ այն հատվածի ուսումնասիրությունը, որը սակայն աշխատանքի ավարտին աշակերտները պիտի միասնաբար ներկայացնեն: Այսինքն՝ աշակերտնրը ինքնուրույն աշխատանք կատարելիս անընդհատ պետք է իրար հետ համագործակցեն, որպեսզի իրենց համատեղ աշխատանքը հնարավորինս լավ ստացվի:

12-րդ դասարանում կարելի է նյութը կրկնելիս կարելի է լրացուցիչ տեղեկություններ ևս տալ, օրինակ՝ «Աշխարումըս ախ չիմ քաշի» տաղը կրկնելիս փոքր-ինչ խոսել տաղաչափւթյունից, ասել, որ այն գրված է մուխամազի տեսակով է։ Մուխամազը /կամ մուխամմազ/ քառյակի ու գազելի սկզբունքով կառուցված, արևելյան պոեզիայում տարածված բազմատուն բանաստեղծության տեսակ է։ Տները բաղկացած են չորս կամ ավելի տողերից։ Հանգավորվում են առաջին տան բոլոր տողերը և մնացած տների չորրորդ տողերը, իսկ 1-3-րդ տողերը հանգավորվում են այլ հանգով։ Մուխամազը աշուղական և գուսանական երգի հիմնական տեսակն է։

Սայաթ-Նովայի «Աշխարումըս ախ չիմ քաշի» խաղը գոզալին արժանի բարձր ու մեծ սիրո օրհներգ է ։

Սայաթ Նովան իր պատկերային մտածողությամբ, լեզվի ճոխությամբ, բառերի ազդու զգացողությամբ ստեղծեց մի նոր գրական ավանդույթ, որի հավատարիմ հետևորդներից մեկն էր նաև Եղիշե Չարենցը ՝ իր «ՏԱՂԱՐԱՆ» շարքով։

Կարծում ենք՝ ճիշտ կլինի, եթե դասարանով կազմակերպվի կինոդիտում, որին հաջորդի քննարկում-բանավեճ, որին պարտադիր մասնակցելու են բոլոր աշակերտները:

**Եզրակացություն**

Ուսունասիրելով «Սայաթ-Նովայի տաղերի ուսուցումը ավանդական և ժամանակակից մեթոդների համադրմամբ» թեման՝ փորձել ենք պարզել և մեկնաբանել ժամանակակից և ավանդական մեթոդների զուգադրման առանձնահատկությունները և դրանց կիրառումը Սայաթ-Նովայի տաղերի ուսուցման ժամանակ։ Մեթոդների զուգակցված կիրառման կարևորությունն այն է, որ ձևավորվում է ուսումնական դրական առաջընթաց, զարգանում է աշակերտների ճանաչողական ակտիվությունը, աշակերտի խոսքը, հիշողությունը, ինքնուրույն աշխատելու հմտությունները, սեփական կարողությունների բացահայտում, խմբում աշխատելու ունակությունները և այլն։

* Առաջադրանքների կատարման ժամանակ ուսուցիչը պետք է հարցերով ամփոփի յուրաքանչյուր դաս՝ բացահայտելով առկա թերությունները և բացատրելով նրանց լսածն ու ասածը։
* Արդյունավետ են տեսազննական մեթոդների կիրառությունները:
* Ինչպես նաև փորձել ենք ուսումնասիրել մի շարք մեթոդների արդյունավետության աստիճանը Սայաթ-Նովայի տաղերի ուսուցման ժամանակ։

**ԳՐԱԿԱՆՈՒԹՅԱՆ ՑԱՆԿ**

Բախչինյան Հ., Սարինյան Ս., Գրականություն 10, Երևան, 2009, «Արևիկ» հրատարակչություն, էջեր 239:

«Բազմաբնույթ մտածողության տեսության կիրառումը կրտսեր դպրոցում» ծրագրեր և նյութեր, Երևան, «Այրեքս» հրատ․։ 2002թ․:

Գասպարյան Դ., Գրականություն 9, Երևան, 2013, «Տիգրան Մեծ» հրատարակչություն, էջեր 286:

Եղիազարյան Ա., Հայ գրականություն 12, Ընդհանուր և բնագիտա-մաթեմատիկական հոսքեր, Երևան, «Մանմար» հրատարակչություն, 2011, էջեր 186:

Խաչատրյան Ս., Ուսուցման արդյունավետ հնարներ, Ֆրիդրիխ Էբերտ հիմնադրամ,Հայաստան, 2020, էջ 120:

Խաչատրյան Ս., «Ուսուցման արդյունավետ հնարներ։ Ուսուցման փոխգործուն /ինտերակտիվ/ մեթոդները» զեկույց, «Ֆրիդրիխ Էբերտ» հիմնադրամ, Հայաստան, 2020, 236 էջ։

Կիրակոսյան Վ., Ավետիսյան Զ., Հայ գրականություն 11, «Մանմար» հրատարակչություն, Երևան, 2010, էջեր 210:

Ղարիբյան Ար., Հայոց լեզվի մեթոդիկա, Երևան, 1947, էջ 164։

Վիքիպեդիա՝ ազատ հանրագիտարան (wikipedia.org)

1. [Ուսուցման մեթոդներ - Վիքիպեդիա՝ ազատ հանրագիտարան (wikipedia.org)](https://hy.wikipedia.org/wiki/%D5%88%D6%82%D5%BD%D5%B8%D6%82%D6%81%D5%B4%D5%A1%D5%B6_%D5%B4%D5%A5%D5%A9%D5%B8%D5%A4%D5%B6%D5%A5%D6%80) [↑](#footnote-ref-1)
2. Գասպարյան Ֆ., Գրականություն 9, Երևան, 2013, «Տիգրան Մեծ» հրատարակչություն, էջեր 286: [↑](#footnote-ref-2)
3. Ս․ Խաչատրյան, «Ուսուցման փոխգործուն /ինտերակտիվ/ մեթոդները» զեկույց, «Ֆրիդրիխ Էբերտ» հիմնադրամ, Հայաստան-Երևան, 2020, էջ 134: [↑](#footnote-ref-3)
4. «Բազմաբնույթ մտածողության տեսության կիրառումը կրտսեր դպրոցում» ծրագրեր և նյութեր, Երևան, «Այրեքս» հրատ․։ 2002թ․: [↑](#footnote-ref-4)